
JOHDANTO. 


Ja hän eli jumalisesti: ja ei 
enää ollut, silläJumala(Elohim) 
otti hänet pois. 

Seuraavat merkillepantavat tiedonannot — tätä omi¬ 
naisuutta niiltä ei voitane kieltää mitä niistä muuten 
ajateltaneekin, joita tämä kirjoitelma käsittelee, vaativat 
muutaman sanan alustukseksi. Nämä ilmoitukset aineesta, 
jota riskien t) ajoista aina Teosofisen Seuran perustami¬ 
seen saakka on pidetty okkultisen vihkimyksen hämä- 
rimpänä ja huolellisimmin salattuna mysteriona, on tekijä 
saanut tavalla, joka länsimaalaisen mielestä ehkä tuntuisi 
ihmeelliseltä ja yliluonnolliselta. Hän voi kuitenkin 
vakuuttaa, ettei hän omasta kohdastaan usko mihinkään 
yliluonnolliseen vaikka hän tutkimuksissaan on päässyt 
liian pitkälle voidakseen vetää rajoja luonnon mahdollisuuk¬ 
sille. Sitäpaitsi esittää hän tässä tunnustuksen itsestään ja 
uskostaan. Jos huolellisesti luetaan seuraavat tosiseikat, niin 
ymmärretään, jos ne todellakin pitävät yhtä tekijän esi¬ 
tysten kanssa, ettei hän voi olla mikään korkealle kehit¬ 
tynyt adepti, sillä niinollen tämä kirjoitelma ei olisi kos¬ 
kaan nähnyt päivänvaloa. Eikä hän vaadikaan itsellensä 
adeptin nimeä; hän on, tai oikeammin on muutamia vuo- 


■) Sanatarkasti: ilmoittaja, löytäjä, pyhät eli viisaat. 

siä ollut nöyrä tsheela 1 ). Senkautta on hän ollut kyke¬ 
nemätön hankkimaan mitään itsekohtaista kokemusta kor¬ 
keamman mystiikan alalla ja hän puhuukin niistä ainoastaan 
vakavana, omien olettamuksiensa varaan heitettynä huo- 
mioidentekijänä, — siinä kaikki. Hän väittää - ikävä 
kyllä liian lyhytaikaisen - oleskelunsa aikana muutamien 
adeptien luona tulleensa huomioiden nojalla ja vieläpä 
kokemustenkin kautta vakuutetuksi muutamista «kurssin" 
vähemmin yliluonnollisista todellisuuksista. Vaikkei hän 
kykenekään suoranaisesti näyttämään toteen mitä sitte 
seuraa, on hän kuitenkin oppi- ja harjoituskautenansa 
- oppijakso, joka on ollut pitkä, ankara ja monasti vaa¬ 
rallinen - ollut tilaisuudessa tekemään kokemuksia, jotka 
oikeuttavat häntä väittämään olevansa täysin vakuutettu 
tässä esiintyvien tosiseikkojen todenperäisyydestä. Kum¬ 
minkin on muutamia seikkoja tahallisesti salattu. Syistä, 
joita hän ei voi ilmoittaa yleisölle, hän oman etunsa takia 
joko ei voi tai ei tahdo väärinkäyttää niitä salaisuuksia, 
joiden avain on uskottu hänen huostaansa. Kumminkin 
on hänellä vanhalta gurultansa, jolle hän on pelkän kun¬ 
nioituksen, uskollisuuden ja kiitollisuuden velassa, lupa 
julaista tieteen ja ihmiskunnan eduksi ja hyväksi ja eten¬ 
kin niiden, jotka ovat kyllin rohkeita tekemään itsekoh- 
taisia kokeita, seuraavat kummastuttavat seikat salatieteel- 
lisistä menettelytavoista, kun tahdotaan pitentää elonikää 
kauas yli tavallisen määrärajan. 

G. M. 


l ) Tsheela on gurun eli vihityn mestarin oppilas. 



ELONNESTE. 

Syy, joka tätänykyä etupäässä yllyttää maallikkoa etsi¬ 
mään teosofista tietoa, on epäilemättä usko eli toivo, että 
liittyminen Teosofiseen Seuraan auttaa häntä heti saa¬ 
vuttamaan jonkun erinomaisen edun muuhun ihmiskun¬ 
taan nähden. Löytyypä vielä niitäkin, jotka toivovat 
vihkimyksen kautta vapautuvansa hävityksen laista, joka 
on ihmiskunnan kohtalo. Tarut »elämännesteestä", joka, 
kuten sanotaan, oli kabbalistien ja alkemistien salaisuus, 
kangastelevat vieläkin muutamille länsimaalaisille, jotka 
tutkivat keskiaikaista okkultismia. Vertauskuvallinen Ab-e 
hyat (elämänvesi) pidetään vieläkin todellisuutena Aasian 
salaisten lahkojen harhaan joutuneiden jälkeläisten kesken, 
jotka eivät tunne todellista Suurta Salaisuutta. »Kirpeä, 
kalvava" neste, jonka avulla Zanoni pitensi elämäänsä, 
kummittelee vieläkin joidenkuiden intoilijain mielikuvituk¬ 
sessa keksintönä, jonka ratkaisu on mahdollinen tulevai¬ 
suuden tieteelle. 

Vaikka tämmöinen ilmiö onkin teosofisesti katsoen 
mahdollinen, ovat kuitenkin kuvittelut tavasta millä se 
olisi toteutettavissa tunnustetusti väärät. Lukijalla on 
vapaus joko uskoa tai epäillä; mutta teosofiset okkultistit 
väittävät todella olevansa yhteydessä ajattelevien (ja elä¬ 
vien) olentojen kanssa, olentojen, joiden huomioidenteko- 
piiri on äärettömän paljo laajempi nykyaikaisen tieteen 

korkeimpia saavutuksia, huolimatta kaikista europpalaisista 
ja amerikkalaisista „adepteistä”, jotka muka kabbalaa har- 
jottavat. Mutta kuinka pitkälle nämä korkeammalla äly- 
lahjalla varustetut henkilöt lienevätkään tutkimuksissaan 
tai, jos niin tahdotaan, uskotelluissa tutkimuksissaan pääs¬ 
seet, eivät edes he ole kaikkeuden äärettömyydestä kyen¬ 
neet löytämään muuta ikuisesti pysyväistä kuin avaruu¬ 
den. Kaikki muu on muuttuvaista. Lukija voi sentäh- 
den helposti tehdä sen johtopäätöksen, että maailmassa, 
jonka pääasiallinen ominaisuus on muuttuvaisuus, ei voi 
löytyä mitään, mikä aikaansaisi pysyväistä. Ei mikään 
aine, olkoonpa se kotoisin äärettömyyksien syvyyksistä, 
ei mikään ajateltava yhdistelmä rohtoja meidän maastamme 
tai muualta, olkoon sen valmistanut minkälainen nero 
tahansa, ei mikään elämä- tai oppijärjestelmä, ohjatkoon 
sitä kuinka voimakas tahto ja miten suuri ymmärrys 
hyvänsä, kykene koskaan luomaan mitään ikuisesti 
pysyvää. 

Niinmuodoin huomaamme, että tavallinen ihanteelli¬ 
nen „kuolemattomuuskäsite” ei ainoastaan ole peräti väärä, 
vaan vieläpä fyysillinen ja metafyysillinen mahdottomuus. 
Tämä aate, olkoon kenen suosima tahansa, teosofein tai 
ei-teosofein, kristyttyjen tai spiritistein, materialistein tai 
idealistein, on itse asiassa ainoastaan mielikuvituksen tuote. 
Kuitenkin on mahdollista pitentää ihmisikää siihen mää¬ 
rin, että se tuntuisi uskomattomalta ihmetyöltä kaikista 
niistä, joidenka mielestä meidän olemassaolomme pituus 
on välttämättömästi rajoitettu korkeintaan kahdensadan 
vuoden vaiheille. Me voimme, niin sanoaksemme, kat¬ 
kaista kuoleman otan, ja sen sijaan, että kuolisimme ja 
vaipuisimme äkilliseen pimeyteen, tulemme yhä loistavam- 
paan kirkkauteen. Tämä muuttuminen olotilasta toiseen 

voi tapahtua niin asteettain, että kuluminen, pienimpään 
mahdolliseen määräänsä rajoitettuna, tapahtuu aivan huo¬ 
maamatta. Kuuluen täydellisesti okkultisen tieteen alalle 
on tämä aivan toista kuin yllämainittu kansanomainen 
käsitys elämännesteestä. Tässä, kuten muuallakin asian- 
omaisesti valitut keinot vievät päämäärään: syyt aikaansaavat 
seuraukset. Ainoa kysymys on tietystikin päästä selvyy¬ 
teen, mitkä nämä syyt ovat ja kuinka ne vuorostaan 
pannaan alulle. Tämän kirjasen tarkotus on kohottaa 
huntua tältä okkultismin haaralta siihen määrin kuin se 
on luvallista. Alkakaamme muistuttelemalla kahta teoso¬ 
fista väitettä, jotka lukija lakkaamatta kohtaa Isis Unvei- 
led-kirjassa samoinkuin toisissa mystiikkaa käsittävissä teok¬ 
sissa, nim.: 1) maailmankaikkeus on yksiö käsittäen lop¬ 
pumattomiin vaihtelevia ilmennyksiä, ja 2) se, jota me 
kutsumme ihmiseksi on „moniperusteinen olento”, ei ainoas¬ 
taan eksoterisessä ja tieteellisessä merkityksessä kokoelma 
eläviä ja, niinkuin näyttää, aineellisia yksiöitä, vaan myös¬ 
kin esoterisesti katsoen kokoonpantu seitsemästä muo¬ 
dosta eli „prinsipistä”, jotka ovat sekoittuneet toinen toi- 
seensa. Selvyyden vuoksi voimme sanoa, että ihmisen 
enemmän eetteriset muodot ovat ainoastaan toisintoja 
samasta aspektista, jokainen hienompi kätkeytyen lähinnä 
karkeamman atomien lomiin. Nämä muodot eivät kui¬ 
tenkaan ole mitään »kirkastettuja ruumiita” kristillis-spi- 
ritistisessä merkityksessä. Elävässä ihmisessä, jonka näette 
peilissänne, on itse asiassa useampia ihmisiä, tai useam¬ 
pia osia yhdestä moniperäisestä ihmisestä; jokainen niistä 
on toisensa täydellinen vastine, mutta kunkin osan „ato- 
minen luonne” paremman sanan puutteessa on sitä laatua, 
että sen atomit sekoittuvat lähinnä karkeamman osan ato- 
meihin. Meille on tässä yhdentekevää, millä tavalla teo- 

sofit, spiritistit, buddhistit, kabbalistit tai vedantistit luokit¬ 
tavat, erottavat, järjestävät, laskevat, nimittävät näitä osia; 
siksi heitämmekin tämän sanasodan tuonnemmaksi. Sama¬ 
ten on meille vähäpätöistä tietää millä tavoin nuo ihmi¬ 
sen eri ihmiset suhtautuvat kaikkeuden erilaatuisiin alku¬ 
aineisiin, joista ne muodostavat osia. Tätä kysymystä, 
joka toisissa suhteissa on arvaamattomasta merkityksestä, 
emme tässä ryhdy käsittelemään tai tutkimaan. Meille 
on niinikään vähästä merkityksestä, että oppineet kiel¬ 
tävät väitteemme todenperäisyyden, sillä heidän koneensa 
ovat vallan riittämättömät selittämään asian oikeata laitaa 
heidän aisteillensa. Vastaamme heille aivan yksinkertai¬ 
sesti: „Hankkikaa itsellenne tunteellisemmat koneet ja 
herkemmät aistit, niin pääsette kyllä asian perille.” 

Nyt onkin kysymys vain siitä, että jos tahdotte juoda 
elonnestettä ja elää tuhannen vuotta tai niille paikoille, 
on teidän kuultava mitä meillä on sanottavaa ja toimit¬ 
tava sitä myöten. Esoterisen tieteen kannalta ei ole toi¬ 
vomistakaan, että päämäärä saavutettaisiin toisella tiellä, 
ja mitä tulee nykyiseen eli n. k. eksaktiseen tieteeseen, 
se vain nauraa. 

Niinmuodoin olemme, kirjaimellisesti eikä vain kuvan- 
nollisesti puhuen, valmiit musertamaan ulkonaisen kuoren, 
n. k. kuolevaisen ruumiimme ja nousemaan siitä uudessa 
haahmossa. Tämä uusi verho ei suinkaan ole henkinen 
vaan ainoastaan enemmän eetterinen. Tekemällä sen sopi¬ 
vaksi pitkän, alustavan harjoituksen avulla elämään mei¬ 
dän ilmapiirissämme ja annettuamme samalla entisen ulko¬ 
naisen kuoremme asteettain kuihtua noudattamalla erästä 
määrättyä menettelytapaa, josta tuonnempana tulemme 
puhumaan, täytyy meidän valmistautua tähän fysiologi¬ 
seen muuntumiseen. 



Kuinka voimme tämän tehdä? Ensinnäkin on pi¬ 
dettävä huolta todellisesta, näkyvästä ja aineellisesta ruu¬ 
miista, jota kutsutaan ihmiseksi, vaikka se itse asiassa on 
ainoastaan ihmisen ulkonainen kuori. Pitäkäämme aina 
mielessä mitä tiede opettaa, että ihminen muuttaa nah¬ 
kaansa noin joka seitsemäs vuosi tai yhtä useasti kuin 
käärmeetkin; ja tämä tapahtuu niin asteettain ja huomaa¬ 
matta, ettei meillä olisi edes aavistustakaan koko seikasta, 
ellei tiede vuosia kestäneiden tutkimusten ja huomioiden 
avulla olisi tullut varmuuteen siitä. 

Samaten näemme kuinka jokainen syvempi naarmu tai 
haava ruumiissa ajan kuluttua vetäytyy umpeen ja parantuu; 
kadotetun ihon sijalle kasvaa pian uusi. Joskus saattaa tapah¬ 
tua, että osittain nyletty ihminen saa uuden ihon ja jää elä¬ 
mään; siksi on mahdollista karaista tuota fyysillistä ruu¬ 
mista niin paljon eetterisempää astraaliruurnista, joka on 
neljäs ihmisen seitsemästä prinsipistä, kun se on vetänyt ja 
sulattanut itseensä toisen, niin että se kestää iimavaihteita. 
Koko salaisuus on siinä, että osaamme antaa tämän eet- 
terisemmän haahmon kehittyä ulospäin ja vapautua nä¬ 
kyväisestä. Silläaikaa kuin yleensä näkymättömät aineosat 
yhä enemmän ja enemmän muodostuvat kiinteäksi, näky¬ 
väksi ainejoukoksi, on kokeilijan asteettain vapauduttava 
näkyväisen ruumiin vanhoista aineosista, niin että ne ka¬ 
toavat, ennenkuin toisia ehtii tulla sijalle . . . Tästä emme 
voi enemmän puhua. Magdalena ei ollut ainoa, jota 
voitiin syyttää siitä, että hänellä oli »seitsemän henkeä", 
vaikkei olekaan harvinaista kohdata ihmisiä, joilla on 
vähemmän »henkiä" (mikä huono sana!). Nämä epä¬ 
täydelliset miehet ja naiset ovat luonnon epäsikiöitä. 
Jokainen prinsippi elää vuorostaan kauvemmin kuin sitä 
edellinen ja karkeampi, jonka jälkeen se kuolee, lukuun- 

ottamatta kuudetta, kun se yhdistyy ja sulautuu seit¬ 
semänteen. Vanhojen hindulaisfysiologein »dhaatu" 1 ) 
oli merkitykseltään kahdenlainen ja vastasi esoterisesti 
tibettiläistä sanaa »zung" (ruumiin seitsemän prin- 
sippiä"). 

Meillä aasialaisilla on sananlasku, joka epäilemättä on 
vanha ja jota hindulaiset toistavat tuntematta sen salaista 
merkitystä. Se on tunnettu aina niiltä ajoilta, jolloin 
vanhat rishit tuttavallisesti seurustelivat opettamansa jalon 
ja yksinkertaisen kansan kanssa. Sanotaan, että Devat 2 ) 
olisivat kuiskanneet kunkin ihmisen korvaan: „Jos vaan 
tahdot, olet kuolematon". Tämän ohella muistettakoon 
mitä eräs länsimaalainen kirjailija on sanonut: »Jos ih¬ 
minen, vaikkapa ainoan silmänräpäyksen voisi koko laa¬ 
juudessaan ymmärtää, että kerran koittaa päivä, jolloin 
hänen on kuoltava, hän myöskin kuolisi samassa silmän¬ 
räpäyksessä". Valistunut ymmärtää, että nämä kaksi 
lausetta oikein käsitettynä paljastavat koko elämän pitkit¬ 
tämisen salaisuuden. Me kuolemme vasta silloin, kun 
tahtomme lakkaa olemasta kylliksi voimakas pitääksensä 
meidät hengissä. Useimmiten tapahtuu kuolema, kun 
kärsimykset ja voimanhukka fyysillisen tilamme no¬ 
peasti muuttuessa saavat semmoisen ylivallan, että siteet, 
jotka pitävät meitä kiinni elämässä — sitkeys tahtomuk- 
sessa elää — hetkeksi löyhtyvät ja antavat perään. Tä¬ 
hän hetkeen saakka olemme taudin tai kipujen ankaruu¬ 
desta huolimatta ainoastaan sairaita. Tämä selittää äkilliset 
kuolemantapaukset, jotka johtuvat ilosta, säikähdyksestä, 


>) Ihmisruumiin seitsemän päätekijää: maitoneste, liha, veri, 
rasva, luu, ydin ja siemen. 

5 ) Jumalia; olentoja luonnon näkymättömällä tasolla. 

surusta, huolista ja muista samanlaatuisista syistä. Tunne 
että on täyttänyt velvollisuutensa elämässä, tai että ole¬ 
massaolo on käynyt arvottomaksi, voi, jos se täyttää 
koko ihmisen olemuksen, tuottaa kuoleman yhtä varmasti 
kuin myrkky tai kiväärinkuula. Mutta toiselta puolen 
taaskin on järkähtämätön päätös elää antanut monelle 
ihmiselle voimaa kestää vaarallisimmatkin sairaustapaukset 
ja palauttanut terveyden ennalleen. 

Ennen kaikkea täytyy siis olla päättäväisyys, järkähtä¬ 
mätön tahto, niin varma vakaumus elää edelleen 1 ); ilman 
tätä varmuutta on kaikki muu hyödytöntä. Ja tässä on- 
nistuaksensa on ohimenevä päätös yhtä riittämätön kuin 
lyhytaikainen palava halajaminen; siihen vaaditaan tyyntä, 
keskeymätöntä tahtomista, joka lakkaamatta ja silmän¬ 
räpäykseksikään veltostumatta keskittyy kyseessäolevaan 
päämäärään. Se joka tahtoo saavuttaa tämän päämäärän 
täytyy olla varuillansa päivin ja öin ja suojella itseänsä 

■). Eversti Olcott on Buddhalaisessa Katkismuksessaan 
muutamin harvoin sanoin selittänyt tahdon luovan tai oikeam¬ 
min uudestisynnyttävän voiman. Hän näyttää eteiäbuddhalaisen 
kirkon pyhien kirjoitusten mukaan, kuinka tahto elää, ellei sitä 
tässä elämässä ole hävitetty, seuraa ihmistä toiselle puolelle kuo- 
lemankuilua ja yhdistää skandhat eli ominaisuudet, jotka teke¬ 
vät yksilöstä uuden personallisuuden. Ihmisen jälleensyntymä 
on niinmuodoin seuraus hänen kaipuustansa ulkokohtaiseen 
elämään. Eversti Olcott sanoo: 

Kysymys 232 .... mikä sitten vaikuttaa tuon tunteen, 
että hänellä on pysyväinen personallisuus? 

Vastaus. Tankaa eli sammumaton halu olla olemassa. 
Kun ihminen on tehnyt semmoista, josta hänelle koituu palkin¬ 
toa tai rangaistusta tulevaisuudessa, ja kun hänellä on tankaa, 
täytyy hänen syntyä jälleen Karman pakottamana. 

Kysymys 233. Mikä se syntyy jälleen? 

Vastaus. Uusi skandhain yhdistymä eli personallisuus, 

vieläpä omalta itseltään. Elää — elää — elää täytyy 
olla hänen järkähtämätön päätöksensä ja siinä hänen täy¬ 
tyy pysyä niin häiriytymättä kuin mahdollista. 

Tätä voitaisiin sanoa itsekkyydeksi äärimmäisessä muo¬ 
dossaan, samoin kuin teosofisen maailmankatsomuksen 
opettaman hyväntahtoisuuden, epäitsekkyyden ja ihmis¬ 
kunnan hyväksi uhrautumisen suoranaiseksi vastakohdaksi. 
Voipi niin olla ahdasmieliseltä näkökannalta katsoen. 
Mutta voidaksensa tehdä hyvää täytyy ihmisellä olla, ku¬ 
ten kaikkeen muuhunkin, käytettävänään aikaa ja ainetta 
millä työskennellä, ja viittomamme tie on välttämätön, ei 
ainoastaan tarpeellisen ajan voittamiseksi vaan myöskin 
senlaatuisten voimain saavuttamiseksi, joiden avulla voi 
tehdä hyvää arvaamattoman paljon enemmän kuin niiden 
puutteessa. Ja sille joka hallitsee näitä voimia esiintyy 
pian tilaisuus niiden käyttämiseen; sillä aika tulee, jol- 
loinka keskeymätön varuillaan olo ja voimanponnistus on 
tarpeeton, silloin nim. kun käännekohta onnellisesti ja 
varmasti on sivuutettu. Mutta tässähän onkin kysymys 
ainoastaan alottelijoista, eikä pitemmälle kehittyneistä tshee- 
loista; määrätty, horjumaton päätös ja valistunut itsensä 
keskittäminen itseensä on kaikki, mikä ensimäisenä oppi- 


jonka on aiheuttanut kuolevan ihmisen viimeinen luova 
ajatus. 

Kysymys 237. Mikä on katsottava syyksi niihin viiden 
skandhan erilaisiin yhdistelmiin, joiden nojalla kukin yksilö 
eroaa muista yksilöistä? 

Vastaus. Syynä niihin on yksilön kypsynyt Karma edelli¬ 
sistä syntymistään. 

Kysymys 238. Mikä voima toimii Karman ohjaamana, knn 
uusi olento synnytetään? 

Vastaus. Tankaa — elämisen tahto. 

aikana on ehdottomasti varteen otettava. Vaikka kokeili¬ 
jan onkin oltava välinpitämätön ympäristöönsä nähden, ei 
kuitenkaan pidä otaksua, että hänellä olisi oikeus olla 
armoton tai törkeä. Tämä olisi hänelle itselleen yhtä 
vahingollista kuin päinvastainen menettely, se nim., että 
hän kuluttaisi elämänvoimansa fyysillisten himojensa tyy¬ 
dyttämiseen. Häneltä ei vaadita muuta kuin varuillaan- 
olemista ulkoapäin tulevia vaikutelmia vastaan. Aina siihen 
saakka kunnes hän on onnellisesti sivuuttanut käännekoh¬ 
dan, hän ei saa «käyttää" voimaansa uhrautumalla palavalla 
innolla jonkun asian eteen, olkoonpa se kuinka jalo, «hyvä" 
tai ylevä tahansa. Voimme vakuuttaa lukijalle, että tällainen 
antautuminen tulisi monessa suhteessa palkituksi, joko 
tässä tai toisessa elämässä, mutta se olisi myös omiansa ly¬ 
hentämään sitä olemassaoloa, jota kokeilija tahtoisi pi- 
tentää, yhtä varmasti kuin ilkivaltaisuus tai irstailu. 1 ) 
Tässä näemme syyn, miksikä niin harva suurmies — 
marttyyri, sankari, uskonnonperustaja, kansanvapauttaja, 
uskonnonpuhdistaja (kysymys ei tietystikään ole onnen¬ 
onkijoista ilman periaatteita, jotka ovat tuhlanneet huo¬ 
noihin tarkotusperiin suuret lahjansa) — on otettu jäse¬ 
neksi vanhaan «adeptien veljeskuntaan", jota niin useasti 
on syytetty itsekkyydestä . 2 ) Huolimatta heidän sydäm- 
mensä puhtaudesta, huolimatta heidän pyrkimyksiensä 
suuruudesta ja epäitsekkäästä uhrautumisestaan eivät he 
olleet mahdolliset elämään kauan, koska olivat päästä¬ 
neet käsistään oikean hetken. 


>) >Salattu maailma » siv. 151 vakuuttaa Sinnettin kirjeen¬ 
vaihtaja, jota on paljo moitittu ja vielä enemmän epäilty, ettei 
yksikään niistä, jotka ovat ehtineet samalle asteelle kuin hänkin, 
muistuta ankaraa sankaria, jonka Bulwer Lytton on kuvannut 
Zanoni romanissaan.eikä myöskään, jatkaa hän edel- 

Heillä on toisinaan ollut käytettävänään voimia, joita 
maailma on kutsunut ihmeiksi; he ovat kyenneet sytyt¬ 
tämään kansanjoukot ja lannistamaan luonnon tulisen, 
uhrautuvan tahtonsa avulla; heidän neronsa on voinut 
tuntua yliluonnolliselta; ovatpa vielä päällepäätteeksi voi¬ 
neet tuntea joitakuita jäseniä meidän Salaisesta Veljes¬ 
kunnastamme ja seurustella heidän kanssaan; mutta koska 
ovat vapaasta tahdostaan päättäneet omistaa voimansa ja 
elämänsä enemmän toisten kuin itsensä hyväksi, ovat he 
niinmuodoin luopuneet elämästä; ja kun ovat kuolleet 
joko ristillä tai mestauslavalla, joko ase kädessä kaatu¬ 
neet taistelutantereelle tai päätettyään täysin onnistuneen 
elämäntyön, vaipuneet kuolinvuoteelle omassa kodissaan, 
on kuitenkin jokaisen heistä lopuksi täytynyt sanoa: »Eli 
Eli, lama sabachthani." 

Siihen saakka on kaikki hyvin. Mutta olkoonpa 
elämänhalu, itsesuojelemisvaisto ja tahto olemassaolon 
jatkamiseen kuinka voimakas tahansa, näemme kuitenkin 
kuinka hajoamisen kuoloukamppaus ei tavallisissa olo¬ 
suhteissa ole vältettävissä. Kosmilliset ainekset, jotka 
kuuluvatkin ikuisen muuttuvaisuuden lain alle, tekevät 


leen, noita sydämmettömiä siveellisestä kuivettuneita muumioita, 
jollaisiksi jotkut voisivat heitä kuvitella. Mutta adeptimme lai¬ 
minlyö sanoa, että astetta tai paria korkeammalla täytyy hänen 
määrävuosiksi alistua tällaiseen muumioitumistilaan, ellei hän 
vapaaehtoisesti tahdo luopua kokonaisesta elämäntyöstä ja — 
kuolla. (H. P. B:n muist.) 

2 ) Samasta syystä nykyaikaisen Intian joogien ja fakirien, 
vaikkakin näistä suurin osa seuraa ainoastaan perintötiedon 
kuollutta kirjainta, täytyy, jotta heidän elämäänsä pidettäisiin 
säätynsä periaatteen mukaisena, näyttää täydellisesti kuolleilta 
kaikille sisällisille tunteille ja mielenliikutuksille. 

lakkaamatta epätoivoista vastarintaa tahdolle, joka koettaaa 
hillitä niitä kuin päättäväinen ajomies pillastunutta hevosta, 
ja niiden yhdistynyt voima on itse asiassa niin suuri, että 
harjaantumattoman ihmistahdon äärimäiset ponnistukset 
ovat valmistumattomassa ruumiissa kerrassaan tuloksettomat. 
Urhoollisimman sotilaan huimapäisin rohkeus, rakastajan 
tulisin intohimo, intoilijan järkähtämättömin usko, roh- 
keimman ja karastuneimman punaihon tai vaillinaisesti 
harjaantuneen hindulaisen joogin tunnottomuus kivuille, 
tyyneimmän ajattelijan kehittynein järkeily - kaikki on 
lopultakin riittämätöntä. Epäilijät tulevat tietystikin väit¬ 
tämään tätä paikkaansapitämättömäksi, huomauttaen, että 
jokapäiväinen elämä päivittäin osottaa, kuinka ruumiillisesti 
heikoimmat, siveellisesti lempeimmät ja epäröivimmät 
henkilöt useinkin voivat vastustaa kuolemaa paljo sitkeämmin 
kuin tahdonlujat ihmiset, häikäilemättömät omanvoiton 
pyytäjät, maatyön tekijät, sotilaat tai voimamiehet, joilla 
on ruumiinrakenne kuin raudasta. Avain tähän näen¬ 
näisesti ristiriitaisten ilmiöiden salaisuuteen on kuitenkin 
siinä, että käsitämme oikealla tavalla mitä edellä on sa¬ 
nottu. 

Jos aineellisen ruumiin, »ulkonaisen kuoren", kehitys 
kulkee käsi kädessä tahdon kehityksen kanssa, lankeaa 
itsestään, ettei jälkimäiselle jää mahdollisuutta päästä 
voitolle edellisestä. Jospa joku nykyaikaisista armeijois¬ 
tamme varustettaisiin parailla takaaladattavilla kivääreillä, 
ei siitä johtuisi mitään suoranaista etua tai etevämmyyttä, 
jos vihollinenkin varustettaisiin samallaisilla aseilla. On 
itsestään selvää, että harjoitus, joka tarkottaa ulkonaisesti 
»voimakkaan luonteen" kasvattamista, vaatii ennenkaikkea 
»eläimellisen" ruumiin samanaikaista kehittämistä ja vah¬ 
vistamista, jääden tässä käsiteltävää tarkotusta varten aivan 

arvottomaksi juuri sen kautta, että se asestaa vihollisen 
samallaisilla aseilla. Voima, joka työskentelee ruumiin 
hajottamiseksi, kasvaa yhtä suureksi kuin tahtokin, joka 
asettuu hajoamista vastaan; mutta ensinmainittu voima 
kasvaa kasvamistaan, samalla kuin tahdonvoima heikkenee, 
ja pääsee lopulta voitolle. Toiselta puolen voi sattua, että 
pohjaltaan heikko ja horjuva tahto heikossa ja kehitty¬ 
mättömässä ruumiissa voi voimistua jonkun tyydyttämät¬ 
tömän pyyteen kautta — ittshaa, kuten indialaiset sala- 
tieteilijät sitä nimittävät (esim. kun äiti takertuu kiinni 
elämään voidakseen pitää huolta isättömistä lapsistaan) — 
kyeten jonkunaikaa voittamaan fyysilliset tuskat ruumiissa, 
jota se hetkeksi hallitsee. 

Voidakseen jatkaa olemassaoloaan tässä maailmassa 
on kokeilijan siis ensiksi otettava varteen seuraavat ehdot: 
1) kehittää tahtonsa niin lujaksi, että se kykenee voittamaan 
»karkean" ja kosketeltavan eläimellisen ruumiin atomien 
perinnöllisen (sanan darwinistisessa merkityksessä) taipu¬ 
muksen seuraamaan määräajan kuluttua muuttuvaisuuden 
lakia, sekä 2) heikentää eläimellisen ruumiin itseperäistä 
toimintaa ja saada se siten suuremmassa määrässä alis¬ 
tetuksi tahdon valvonnan alle. Jos tahtoo kukistaa armeijan, 
täytyy sitä ensin turmella ja saattaa epäjärjestykseen. 

Tähän tulokseen pääseminen onkin kaikkien messu- 
kirjojen, kirkonmenojen, paastojen, »rukousten", mietis¬ 
kelyjen ja vihkimysten päätarkotuksena, samoin useiden 
itämaalaisten salaisten lahkojen määräämä itsekasvatus 
aina ylevästä ja puhtaasta pyrkimyksestä, joka johtaa 
todellisen mestariuden ylimmille kukkuloille, noihin kau¬ 
histuttaviin ja vastenmielisiin kokeisiin saakka, jotka 
»vasemman tien" 1 ) valitsijain on läväistävä. Näillä me- 


■) Musta magia eli noituus. 

nettelytavoilla on sekä ansionsa että vikansa, erityiset sekä 
hyötynsä että vahinkonsa, sekä pääasialliset että vähempi¬ 
arvoiset puolensa, erilaiset esirippunsa, naamiaisensa ja 
harhansa. Mutta kaikki eri tiet vievät samaan päämaaliin. 
Tahtoa lujennetaan, rohkaistaan ja johdetaan, ja ne ele¬ 
mentit, jotka asettuvattätä toimintaa vastaan, demoralisoidaan. 
Jokainen, joka on tutkinut ja verrannut toisiinsa erilaisia 
evolutioniteorioja, ei salatieteellisten lähteiden, vaan taval¬ 
listen tieteellisten ja kaikille tarjona olevien käsikirjojen 
mukaan, huomaa vallan hyvin kuinka kaikki lepäävät 
yhteisellä pohjalla, aina väitelmästä viimeksi huomioon¬ 
otetuista poikkeuksista jonkun eläinlajin tavoissa — esim. 
kuinka Uuden Seelannin papukaijat ovat tottuneet syömään 
lihaa, — kaukaisimpiin katsahduksiin saakka avaruuden 
ja ikuisuuden sokkeloihin, joita arvelu tähtinebulosasta 
meille tarjoaa. Näiden yhteinen lähtökohta perustuu 
havaintoon, että sysäyksellä, jonka avulla joku otak¬ 
suttu suure on pantu liikkeelle, on taipumusta jatkamaan 
toimintaansa; ja että jos jossakin tapahtuu jotakin jonkun 
syyn takia, on sillä taipumusta uudistumiseen toisessa 
paikassa ja toisella ajalla. 

Tämä on hyväksytty selvitys atavismin ja perinnöllisyyden 
laille. Että sama laki vaikuttaa myöskin jokapäiväisessä 
elämässämme, näyttäytyy siitä helppoudesta milläomistamme 
niinhyvin huonoja kuin hyviäkin »tapoja", eikä ole 
epäilemistä, että sama laki vaikuttaa yhtähyvin siveellisessä 
kuin äly- ja aistinmaailmassa. 

Edelleen opimme historiasta ja luonnontieteistä, että 
aistinmaailmassa viljellyt tavat johtavat määrättyihin si¬ 
veellisiin ja älyllisiin tuloksiin. Siksipä ei ole koskaan 
löytynyt valloittaja-kansaa, joka olisi elänyt yksinomaan 
kasviravinnolla. Ei edes vanhojen aarialaisten viisaat 

(rishit), joilta olemme perineet kaiken salaisen tietomme, 
koskaan kieltäneet sotilaskastia (kshatrijoita) metsästyksestä 
tai lihan syönnistä. Koska sotilaat kieltämättä täyttivät 
tärkeän paikan kansallisessa elämässä, eivät viisaat tietysti 
tulleet ajatelleeksikaan rajottaa heidän vapauttaan enempää 
kuin erämaan tiikerin. Tämä ei lainkaan estänyt rishejä 
itseään menettelemästä vakaumuksensa mukaan. 

Sen, joka pyrkii pitkittämään elämäänsä, täytyy niin- 
muodoin suojella itseään kahdelta vaaralta. Ennenkaikkea 
täytyy hänen varoa kaikkia epäpuhtaita ja eläimellisiä 
ajatuksia, sillä tieteen opetuksen mukaan on ajatus voimaa. 
Ja ajatusvoiman, joka syntyy hermotoiminnasta tämän 
ilmetessä ulospäin, täytyy vaikuttaa fyysillisen ihmisen 
molekyyliyhdistelmään.i) Sisäiset ihmiset 2 ), olkoonpa 
niiden elimistö kuinka hienostunut tahansa, ovat kokoon¬ 
pannut todellisista eikä otaksutuista aineosasista, ja ovat 
myöskin ylempänä mainitun lain alaisia, jonka mukaan 
jokainen »teko" on taipuvainen uusiintumaan — syn¬ 
nyttämään yhdensuuntaista toimintaa karkeassa »kuoressa", 
jonka kanssa ne ovat yhteydessä ja johonka ovat kätketyt. 
Ja toiselta puolen muutamilla teoilla itse asiassa on 
taipumusta synnyttämään fyysillisiä tiloja, jotka ovat 
vahingollisia puhtaalle ajattelemiselle ja asettuvat vastus¬ 
tavalle kannalle sisäisen ihmisen ylivaltaan nähden. 

Mutta palatkaamme käytännölliseen menetelmään. 

Raitis sielu raittiissa ruumiissa on ensimäinen ehto. 
Harvinaisissa poikkeustapauksissa voi kylläkin voimakas 


') Toisin sanoen: ajatuksesta johtuu teko. 

2 ) Käytämme monikkoa samalla muistuttaen lukijalle, että 
ihminen on oppimme mukaan seitsenkertainen. 

ja itsenäinen luonne saada takaisin henkisten ja aineellisten 
harha-askelten kautta menettämänsä tasapainon, jos henkilö 
pelotta ja vakavasti päättäen käyttää oikeita keinoja ja 
kulkee oikeata tietä; vaan melkein poikkeuksetta on siihen 
päästessä sekä sisäinen että ulkonainen ihminen siksi 
heikennyt, että häneltä puuttuu voimaa ja sitkeyttä pit¬ 
kittää taistelua kunnes on saavutettu voitto, vaikka — 
kuten itämaisessa kielenkäytössä sanotaan — pyrkimyksen 
«ansio" on osaltaan parantava olosuhteita ja vaikuttava 
suotuisesti hänen tulevassa elämässään. 

Olkoonpa tämän laita kuinka hyvänsä, tässä kuitenkin 
alkaa puheenalainen kurssi itsekasvatuksessa. Lyhyesti 
voi sanoa, että tämä itsekasvatus olemukseltaan on yht¬ 
aikaa tapahtuva henkinen, sielullinen ja ruumiillinen 
kehitys. Ruumiillisen ihmisen on tultava eetterisemmäksi 
ja hienotunteisemmaksi, älyllisen syvemmäksi ja huomio- 
kykyisemmäksi, siveellisen uhrautuvammaksi ja mietti¬ 
vämmäksi. Edelleen on erityisesti painostettava, että 
kaikellainen pakotuksen tunne — vaikkapa siihen olisi 
vapaaehtoisesti alistuttu — tekee kehityksen tuiki mah¬ 
dottomaksi. Kaikki «hyvyys", jonka ihminen on omistanut 
jonkunlaisesta pakosta (uhkauksista, palkkion toivosta, 
henkisten tai aineellisten etujen takia), ei ole kysymyksessä 
olevalle ihmiselle ainoastaan täysin arvoton, vaan vieläpä 
se, ollen teeskentelyä, olisi omiansa myrkyttämään maa¬ 
ilman siveellistä ilmakehää. Pyrkimisen »hyvyyteen" ja 
„puhtauteen“ täytyy kerrassaan johtua ihmisen vapaasta 
tahdosta voidakseen vaikuttaa. Sen täytyy itsestään syntyä 
ihmisen sisimmässä, jotenka hän luonnollisesti ja omasta 
tahdostaan valitsee sen mikä on parempaa, puhtaampaa 
ja ylevämpää; paheista ei pidä luopua pelosta joutua 
tekemiseen lain kanssa, ei pysytellä siveellisyydessä hyvän 

maineensa takia, eikä harjottaa hyväntekeväisyyttä kiitoksen 
tai mahdollisen palkan toivossa, jota odottaa osaksensa 
luullussa „tulevassa elämässä." ] ) 

Ylempänä mainittu laki, jonka mukaan teolla on 
taipumusta toistumaan, näyttää kuinka itsekasvatus, joka 
salatieteen mukaan on ainoa tie korkean iän saavuttamiseen, 
ei ole hämärissä »aatteissa" viihtyvää »mielikuvitusta", 
vaan järjestelmällistä ja tieteelliselle pohjalle perustuvaa 
harjoitusta. Se on järjestelmä, jonka kautta jokainen 
hiukkanen seitsenkertaisen yksilön eri »ihmisissä" vas¬ 
taanottaa vaikutuksen ja tavan tehdä omasta tahdostaan 
ja »halulla" juuri sitä, mikä on tarpeellista määrättyyn 
tarkotukseen. Jos mielii tehdä jotakin mielellään, täytyy 
siihen olla täysin harjaantunut ja kehittynyt. Tämän 
säännön voimme erityisesti sovelluttaa ihmisen kehitykseen. 
» Hyve» sinänsä voi kylläkin olla oivallinen ja viedä mitä 
parhaimpiin tuloksiin; mutta täytyy sitä harjottaa iloisella 
mielellä, eikä vastenmielisyydellä tai vaivaloisuudella. 

Hyvän ja oikean elämän, jota »adeptioppilas" viettää, 
täytyy miellyttää häntä itseään ja kehittyä »hänen toiseksi 
luonteeksensa." Hänen on alotettava hävittämällä fyy- 
silliset himonsa ja pyyteensä, ei minkään herkkätuntoisen 
mielipiteen takia oikeasta ja väärästä, vaan seuraavista 
täysin pätevistä syistä. Kuten ulkonainen fyysillinen 
ruumiskin, joka edellämainitun tieteellisen lain mukaan 
alinomaan uudistaa ainehiukkasiaan, on myöskin ihminen, 
jos hän pidättyy epäpuhtaasta elämästä, jonkun määrätyn 
ajan| kuluttua saavuttava tilan, jossa nämä aineelliset osaset 


') Eversti Olcott selittää Buddhalaisessa Katkismuksessaan 
lyhyesti ja selvästi buddhalaisen opin karmasta eli ansiosta 
(Kysymykset 137—139). 

samoinkuin epäjalot taipumuksetkin — joista entinen 
epäpuhtaus johtui — kerrassaan katoavat ja sijalle tulee 
uusia parempia aineksia. Kun näiden toiminta kerran 
on loppunut, seuraa siitä, että uusien osasten, joilla 
saattaisi olla taipumusta toistamaan vanhoja tekoja, si- 
sääntunkeumista vaikeutetaan ja lopulta kokonaan estetään. 
Paitsi tätä erikoista lopputulosta muutamiin „paheisiin“ 
nähden, on pidättyminen „karkeista" teoista (kuten Dar- 
winin käyttämättömyyden laki opettaa) yleisvaikutukseltaan 
oleva se, että ruumiin ulkonaisen, aistillis-aineellisen 
muodon tiheys ja koossapysyväisyys suhteellisesti yhä 
enemmän ja enemmän höllentyy, kuin myöskin, että 
eetterisempien molekylien lisääntynyt sisään virtaus korvaa 
aineosasten hukan. 

Mistä ruumiillisista himoista on luovuttava ja mitä 
järjestystä on noudatettava? 

Kaikkein ensinnä täytyy luopua alkoholista sen 
kaikissa muodoissa. Siitä ei ole edes ruumiin kaikkein 
karkeimmille, aineellisimmille osasille vähintäkään ravintoa; 
päinvastoin jouduttaa nauttiminen aineenvaihtumista liian 
väkivaltaisesti, jotenka ainoastaan karkeat, aineelliset mo¬ 
lekyylit kykenevät vastustamaan siitä johtuvia vihleitä ja 
tempaisuja; tämän kautta »vaikute ja vastavaikute" tai 
»tuotanto ja kysyntä "-lain vaikutuksesta syntyisi ruumiissa 
uudelleen karkean aineellisia osasia, ja tämähän olisi ky¬ 
seessä olevan pyrinnön suoranaista vastustamista. 

Toiseksi täytyy kieltäytyä lihan käyttämisestä ravintona 
samasta syystä, vaikkakin tämä on vähemmän tärkeätä. 
Liha edistää elontoimintaa, toiminnan pontevuutta, himo¬ 
jen hillittömyyttä. Siksipä se voikin hyödyttää sankaria, 
joka tahtoo taistella ja kuolla, mutta ei tulevaa viisasta 
miestä, joka tahtoo elää ja .. . 

Kolmas järjestyksessä on sukupuolihimo. Tästä ei 
johdu ainoastaan suuri elonvoiman hukka, jota tuhlataan 
kaikenlaisiin erilaatuisiin tarkotuksiin (kuten esim. toivo¬ 
muksiin, mustasukkaisuuteen j. n. e.), vaan se vetää myös 
ruumiiseen erästä sangen karkeata lajia maailman alku¬ 
ainetta, siitä yksinkertaisesta syystä, että mieluisimmat fyy- 
silliset tunteet ovat mahdollisia ainoastaan ruumiin tiivey¬ 
den ollessa karkean aineellinen. Siveellisen puhdistumisen 
täytyy tapahtua yhtäaikaa kuin pidättäytyminen kaikista 
»lihallisista himoista ja haluista", ja näihin eivät kuulu 
ainoastaan ne, joita tavallisissa oloissa sanotaan »paheiksi", 
vaan vieläpä nekin, joita ylimalkaan pidetään »viattomina", 
mutta joilla on vika palvella ruumiin haluja. Kaikissa 
tapauksissa on himoista aineellisimmat ja toisille enin 
vahingolliset ensinnä hylättävät. 

Emme voi tarpeeksi useasti ja ponnella kiinnittää lu¬ 
kijan huomiota siihen seikkaan, että kaikki n. k. »itsensä 
kiduttamiset" ovat tälle »eeterisoimis"-menettelylle useim¬ 
missa tapauksissa jokseenkin arvottomat. Tämä on pi¬ 
kemmin kari, jolle useat itämaalaiset salaiset lahkot ovat 
ajautuneet, ja syy, miksi ovat vajonneet alhaiseen taika¬ 
uskoon. Länsimaalainen itsensäkiduttaja tai itämaalainen 
joogi, joka luulee pääsevänsä henkikykyjen korkeimpaan 
huippuun seisomalla pitkän aikaa yhdellä jalalla tai koh¬ 
distamalla ajatukset navan kohtaan, voi kylläkin kehittää 
tahdonvoimaansa, jota kuitenkin sitten välistä käytetään mitä 
alhaisimpiin tarkoituksiin. Nämä ovat esimerkkejä yksipuoli¬ 
sesta ja kutistuneesta kehityksestä. Paastoaminen on val¬ 
lan hyödytöntä, niinkauan kuin tuntee ravinnon tarvetta. 
Kun ihminen on lakannut tarvitsemasta ruokaa, ilman että 
se on terveydelle vahingoksi, on tämä merkki, joka osot- 
taa, että ravintomäärä on vähitellen vähennettävä, kunnes 

äärimäinen raja on saavutettu. Lopulta saavutetaan aste, 
jolloin nautitaan ainoastaan vettä. Hyödytön on myös 
siveettömyydestä pidättäytyminen, niin kauan kuin sitä 
sydämessään halajaa; ja sama on kaikkien sisäisten halu¬ 
jen laita. Vapautuminen sisäisestä halusta on pääasia; 
mutta olla olevinaan ilman pyyteitä, vaikkei sitä olekaan, 
on inhottavaa teeskentelyä ja turhaa orjuutta. Sama 
sääntö koskee sydämen siveellistä puhdistusta. 

Ensinnä on luovuttava »alhaisimmista" taipumuksista, 
sitten seuraa toiset. Täten on ensin heitettävä saituruus, 
sitten pelko, sitten kateus, ylpeys, armottomuus, viha, 
toinen toisensa jälkeen; lopulta on myöskin sekä kunnian¬ 
himosta että utelijaisuudesta luovuttava. Tämän ohella 
täytyy vahvistaa eetterisempää ja n. k. »henkisempää" 
ihmistä. Vakavasti on antauduttava harjoittelemaan mie- 
tiskelykykyä kuin myöskin johtopäätöksien vetämistä 
tunnetusta tuntemattomaan. Mietiskely on sisäisen ih¬ 
misen sanoin kuvaamaton »kaiho äärettömyyteen", jota 
ennen muinoin pidettiin totisena jumalanpalveluksena, 
vaikka se sittemmin on unohtunut. 1 ) Kautta koko kehi- 
tyskulkuasteikon on itsetietoisuus pidettävä täydellisessä 
tasapainossa ja säilytettävä horjumaton vakaumus, että 
maailmankaikkeudessa täytyy kaiken kulkea luonnollista 
kulkuaan, syyperäisesti ja oikeudenmukaisesti. Tapahtu¬ 
masarjaa ei pidä kiirehtiä, päinvastoin täytyy sitä hidas- 


>) Mietiskely, joka tunnettiin ainoastaan vanhimpina ai¬ 
koina ja vanhimmissa kielissä, kuten esim. sanskritissa, voitaisiin 
nykyään ehkä verrata „hartauteen‘‘, jolla ei kuitenkaan ole ym¬ 
märrettävä samaa kuin „rukouksella‘‘ tai „parannuksenteolla". 
Sanaa, joka tarkalleen vastaisi käsitettä, ei ylipäänsä enää tavata 
europpalaisissa kielissä, koska itse asian ydin on joutunut ka¬ 
doksiin länsimailla. 

tuttaa niin paljo kuin mahdollista; muunlaiset menettely¬ 
tavat voisivat ehkä toisille olla sopivammat, ehkäpä 
itselleenkin toisissa olosuhteissa, mutta tässä tapauksessa 
olisivat omiansa ainoastaan jouduttamaan hajoomusta. 

Tällä ensimäisellä asteella ollessa on myöskin muis¬ 
tettava ulkonaisia asioita. Adeptinkin, vaikka tavallisen 
ihmisen mielestä »kuolematon", on vielä varjeltava ai¬ 
neellista muotoaan ulkonaisilta vaikutteilta. Elämän pit- 
kittämisharjottelu ei suojele onnettomuuksilta. Yhä edel¬ 
leenkin voi miekka häntä haavoittaa, voi sairaus kohdata 
tai myrkky kuihduttaa hänet. Tämä on selvästi ja kau¬ 
niisti esitetty »Zanonissa». Adepti on kylläkin tämmöi¬ 
siltä vaaroilta paremmin turvattu kuin tavalliset kuolevai¬ 
set, mutta hän on sitä ainoastaan kehittyneemmän vaistonsa, 
suuremman itsehillitsemiskykynsä ja korkeamman tietonsa 
takia, jotka hän on itse itsellensä hankkinut, ei sen no¬ 
jalla, että itse kehitysprosessilla olisi mitään varjelevaa 
ominaisuutta. Hän on ainoastaan etevämpi samassa suh¬ 
teessa kuin pyssyllä varustettu europpalainen on etevämpi 
aseetonta villiä. 

Mutta tie, jota oppilaan on kulettava ennenkuin hän 
saavuttaa tämän etevämmyyden, on pitkä, ja kauan viipyy 
ennenkuin hän on vakavasti ja itsenäisesti oppinut polkua 
astumaan. Miksi, voitaisiin kysyä, miksi eivät korkeammat 
adeptit häntä suojele? Ne voivat kylläkin suojella häntä 
jossain määrin, mutta »lapsen on opittava kulkemaan 
omin neuvoin"; jos häntä ilman omaa ponnistustaan 
varjeltaisiin ulkonaisilta vaaroilta, merkitsisi se samaa 
kuin hänen kehityksellensä tarpeellisen ominaisuuden — 
edesvastuutunteen - hävittämistä. Mitäpä rohkeutta voisi 
toivoa näkevänsä ihmisessä, joka on lähetetty taisteluun 
vastustamattomasti asestettuna ja läpäisemättömästi haar- 

niskoituna? Tämän takia on oppilaan alettava huomioon¬ 
ottamalla ja noudattamalla kaikkia nykyaikaisen tieteen 
terveysopillisia määräyksiä. Raitis ilma, raitis vesi, puh¬ 
das ravinto, tarpeeksi liikuntoa, säännöllinen elämä ja 
sopiva toimi miellyttävässä seurapiirissä ovat kaikki, jos¬ 
kaan ei aivan välttämättömiä niin ainakin suotuisia ehtoja 
hänen kehitykselleen. Tullakseen osallisiksi näistä eduista, 
tai ainakin hiljaisuudesta ja yksinäisyydestä, ovat jumalat, 
viisaat ja okkultistit kaikkina aikoina vetäytyneet maalle 
hiljaiseen yksinäisyyteen, luoliin, metsänpimennoihin, 
aroille tai vuorten kukkuloille. Eikö olekin ihmeellistä, 
että »korkealla sijaitsevat paikat" ovat aina miellyttäneet juma¬ 
lia ja että meidänkin aikoinamme asustaa Salaisen Veljeskun¬ 
nan korkein osasto Himaalajalla, joka on ainoa lauhkeailmai- 
nen ylälasanko maailmassa. 1 ) Oppilaan ei pidä myöskään 
ylenkatsoa lääkkeiden tai hyvän lääkärinhoidon tuottamaa 
apua. Eihän hän vielä ole tavallista kuolevaista kum¬ 
mempi ja hädän sattuessa on hänen turvauduttava samoi¬ 
hin keinoihin kuin minkä kuolevaisen hyvänsä. 

Emme tahdo kajota tämän harjoituksen yksityisseik- 
koihin, koska ne ovat liiaksi monet ja mutkikkaat tässä 
selitettäviksi. Mutta, voisi lukija kysyä, jospa nyt kaikki 

') Syy tuohon ankaraan säädökseen, joka kielsi juutalaisia 
palvelemasta »jumaliansa korkeilla vuorilla tai kukkuloilla", on 
etsittävä heidän vanhimmissaan, jotka tahtoivat estää kansaa 
viettämästä naimatonta ja kieltäytyväistä elämää, tai toisin sa¬ 
noen tahtoivat estää tavoittelemasta adeptiutta, johonka se yli¬ 
päänsä oli kypsymätöntä. Tällä säädöksellä oli salattu merki¬ 
tyksensä, ennenkuin se korotettiin asetukseksi ja ruvettiin 
sanatarkasti tulkitsemaan, sillä eivät Intian pojat olleet ainoat, 
jotka kohtelivat viisaitansa jumalallisella kunnioituksella, vaan 
kaikki kansallisuudet ovat pitäneet adeptejansa ja vihittyjänsä 
korkeimpina olentoina. 

nämä vaatimukset olisivat täytetyt, täytetyt vakavasti lyö¬ 
mättä mitään laimin, mikä ja minkälainen olisi silloin 
tämän menettelytavan tulos? 

Ensinnäkin huomaa oppilas itsessään yhä enemmän 
ja enemmän taipumusta kaikkeen henkevään ja puhtaa¬ 
seen. Vähitellen käyvät likaiset ja aineelliset toimet hä¬ 
nelle yhdentekeviksi ja kielletyiksi, vieläpä suorastaan 
vastenmielisiksikin. Hänelle tuottavat suurempaa iloa 
yksinkertaiset, luonnolliset tunteet, joita muistamme lap¬ 
suusvuosina kokeneemme. Hän tuntee mielensä keveäksi, 
luottavaksi, suruttomaksi ja onnelliseksi. Mutta hänen 
on visusti kavahdettava, ettei tunne uudesta nuoruudesta 
häntä viekoittele takaisin entiseen elämäänsä tai ehkä si¬ 
täkin syvemmälle. Vaikute ja vastavaikute ovat aina 
yhtä suuret. 

Sen jälkeen on ravinnon tarve vähentyvä. Mutta tä¬ 
män täytyy tapahtua aivan huomaamatta; paastoaminen 
on tarpeetonta. Hänen on syötävä niin paljo kuin hän 
tuntee tarvitsevansa ja haluamansa ravinto on mitä viat¬ 
tominta ja yksinkertaisinta laatua. Maito ja hedelmät 
ovat tavallisesti sopivimmat. Mutta sitä myöten kuin 
ravinto käy yksinkertaisemmaksi, on hänen vähitellen - 
hyvin pienissä erissä — kykynsä mukaan vähennettävä 
sen määrää. Voitaisiin kysyä: »Voiko elää ravinnotta?" 
Ei, mutta ennenkuin ilkutte, malttakaa hetkisen mieltänne 
ja tutkikaa kyseessä olevan kehityksen luonnetta. On 
merkillepantava seikka tuo, ettei monella alhaisimmista ja 
yksinkertaisimmista elimistöistä ole lainkaan ulosteita. 
Hyvänä esimerkkinä voimme mainita tavallisen hiusma- 
don, jolta monimutkaisesta elimistöstään huolimatta puut¬ 
tuu ui ostoskanava. Eläen ihmisruumiin laihimmista me¬ 
huista, tulee sen nauttima ravintomäärä kerrassaan joko 

sen itsensä tai suvun jatkamisen hyväksi. Asustaen ih¬ 
misen kudoksissa ei se eristä sulatettua ravintoa. Pääs¬ 
tyänsä määrättyyn kohtaan kehityksessään, voisi »adepti- 
oppilaan tilaa jotakuinkin verrata edelliseen, kuitenkin 
sillä eroituksella, että hänessä tapahtuu aineen muutto, 
vaikkakin hikirauhasien kautta; samaa tietä tunkeutuu 
taas vuorostaan ruumiin ylläpidoksi toisia eetterisoituja 
aineellisia molekyylejä. 1 ) Hän ei tarvitse suurempaa 
ravintomäärää kuin mikä vaaditaan korvaamaan veren ja 
keuhkojen toiminnasta johtuvaa ainehukkaa. Mutta kuta 
enemmän eetteriset molekyylit pääsevät voitolle aistiliis- 
aineellisista, sitä suuremmassa määrässä kykenee hän ot¬ 
tamaan ravintonsa suoraan eetteristä (aakaashasta). Kui¬ 
tenkin on tämän saavuttaminen oppilaallemme vielä 
sangen kaukana. 

Jo aikoja ennenkuin on päästy yllämainittuun tulok¬ 
seen, voi hänet yllättää toisellaiset— eikä suinkaan vähem¬ 
män ihmeelliset — vaikutukset, jotka ovat omiansa anta¬ 
maan hänelle rohkeutta ja luottamusta vaikeassa tehtävässään. 
Lienee tarpeetonta toistaa mitä tuhannet kirjailijat (kui¬ 
tenkin tuntematta asian oikeata laitaa) ovat maininneet 
sen autuuden ja tyytyväisyyden tunteen johdosta, joka 
koituu puhtaasta ja viattomasta elämästä. Useasti saat¬ 
taa jo kehityskulun alussa tapahtua jotakin aivan odottama¬ 
tonta. Joku kalvava tauti, jota siihen saakka on pidetty paran¬ 
tumattomana, voi äkkiä saada edullisen käänteen; hänessä 
voi kehittyä parantavia mesmerisiä voimia, tai hän voi 
hämmästyksellä tehdä huomion, että hänen aistinsa ovat 
teroittuneet ennen aavistamattomalla tavalla. Kuten jo 


') Hänen tilansa muistuttaa sikiön fyysillistä tilaa ennen 
syntymistä. 

aikaisemmin olemme huomauttaneet, ovat syyt näihin il¬ 
miöihin sangen yksinkertaiset ja helposti käsitettävät. 
Etusijassa täytyy elämänvoiman lisääntymisen ja uuteen 
suuntaan kohdistumisen jollakin tavoin vaikuttaa; sillä 
olkoonpa käsitys siitä minkälainen hyvänsä, täytynee jo¬ 
kaisen myöntää, että tämä on käyttövoima elävän elimis¬ 
tön kaikissa töissä ja toimissa. Kuten edellä olemme 
maininneet, opettaa toiselta puolen teosofia, että ihmisen 
muodostavat erilaatuiset, hänelle itselleen suurimmaksi 
osaksi yliaistilliset ruumiit (alkuaineet, ainelaadut), joista jo¬ 
kainen on lähinnä hienoimman läpäisemä; siksi on aivan 
luonnollista (vaikkakin sanoin selittäminen käy vaikeaksi), 
että karkeampien aineosasten jatkuva ohentuminen tekee 
tilaa ja antaa ohuemmalle ainemuodostumalle yhä suu¬ 
remman liikkumisvapauden. Ja kun vielä lisäksi huomau¬ 
tamme, että jokainen näistä perusruumiista on riippuvai¬ 
nen jostakin kaikkeudessa löytyvästä alkuaineesta tai 
voimasta, joihinka voi tutustua toisissa okkultismia käsittä¬ 
vissä teoksissa, on lukijan helppo käsittää — vaikka tekijä ei 
kykenisi sitä selittämään tusinan käsittävässä nidesarjassa 
— mitkä suuret mahdollisuudet ja laajat näköalat oppi¬ 
laalle avautuvat. 

Monta etua, joihin tässä on viitattu, voi hän huoleti 
käyttää omaksi turvallisuudekseen ja edistyksekseen eli 
omaistensa tai seurapiirinsä hyväksi. Mutta tapa, millä 
hän toimii on hänen kehityksensä varsinainen tekijä — 
ja sangen tärkeä osa kokeesta, joka hänen on läpäistävä 
saavuttaaksensa päämäärän. Jos nuo vasta saavutetut 
voimat houkutelisivat häntä kohdistamaan pyrintönsä 
enemmän aineelliseen kuin henkiseen suuntaan, jos hänen 
himonsa (ittshaa) senkautta jossakussa suhteessa herätettäi¬ 
siin uudestaan henkiin, niin tulevat ne mahdollisuudet 

jotka hän on jo saavuttanut, joko hidastuttamaan hänen 
edistystänsä tai kerrassaan estämään sen. Näiden voimien 
väärinkäyttämistä seuraa luonnollisesti niiden kadotta¬ 
minen. 

Mutta tässä »suuressa salaisuudessa" löytyy vielä eräs 
kohta, johon täytyy kajota, koska aika on tullut, että nyt 
ensi kertaa pitkien ajanjaksojen kuluttua sitä saa ilmoit¬ 
taa maailmalle. 

Turha on taasen muistuttaa lukijaa siitä tieteellisestä 
löydöstä, joka on tehnyt Darvvinin nimen kuolematto¬ 
maksi, nim. siitä laista, että jokaisella elimistöllä on tai¬ 
pumusta vissinä aikamääränä toistamaan esi-isiensä tekoja, 
ja että tämä taipumus esiintyy sitä vahvempana kuta lä¬ 
hempänä häntä kyseessä olevat edeltäjät ovat. Tästä 
johtuu, että elimistöllisillä olennoilla (ylipäänsä) on tapana 
kuolla saman ikäisinä kuin niiden esi-isätkin. Täytyy 
myöntää, että todellinen ikä, jossa jonkun heimon yksilöt 
kuolevat, on hyvinkin vaihteleva; taudit, tapaturmat, nälkä 
ja kärsimykset pitävät huolen elonlangan ennenaikaisesta 
katkeamisesta. Mutta kuten tunnettua on jokaisella eläin- 
ja kasvilajilla oma määrätty rajansa, jonka yli yksilöiden 
elonikä ei ulotu. Sama on laita ihmiskunnankin. Jos 
siis adeptioppilas olisi täyttänyt kaikki yllämainitut vaati¬ 
mukset, kuin myöskin tullut varjelluksi sairaudelta, tapa¬ 
turmilta j. n. e. tulee kuitenkin ennenpitkää aika, jolloin 
ruumiin molekyylit tuntevat pakkoa kuunnella »synnyn¬ 
näisen taipumuksen" ääntä, joka järkähtämättä vie hajaan¬ 
tumiseen ja kuolemaan, ja ne tulevat tottelemaan. Mutta 
jokaiselle ajatelevalle ihmiselle täytyy olla selvää, että 
jos tämä ratkaiseva käännekohta jollain tavoin varmasti 
ja täydellisesti olisi voitettavissa, kävisi »kuolemisen" 
vaara suhteellisesti yhä pienemmäksi vuosien vieriessä. 

Tämänsuuntainen »kuoleman voittaminen*', joka tavalli¬ 
selle ihmiselle on tietenkin aivan mahdotonta, onnistuu 
toisinaan semmoisen ihmisen tahdolle ja ruumiinraken¬ 
teelle, joka on siihen erityisellä tavalla valmistunut. Hä¬ 
nessä on pienempi määrä karkeampia aineellisia osasia, 
joihinka tuo »synnynnäinen taipumus" hajoamiseen voisi 
sanottavammin vaikuttaa, mutta sitävastoin on hänessä 
päässyt voitolle itse sisäinen henkinen ihminen, jonka 
luonnollinen elonikä jo sinänsä on paljo pitempi kuin 
ulkonaisen ruumiin; vaan ennenkaikkea on hänellä käy¬ 
tettävänään harjaantunut, horjumaton tahto, joka johtaa 
ja hallitsee koko toimintaa. 1 ) 

Tästä hetkestä lähtien on adeptioppilaan tie sekä hel¬ 
pompi, että valoisampi. Hän on masentanut »kynnyksen 


*) Tämän yhteydessä on ehkä paikallaan huomauttaa, mitä 
nykyaikainen tiede ja etenkin fysiologia sanoo inhimillisestä tah¬ 
donvoimasta: /(Tahdonvoimalla on valtava vaikutus iän pituu¬ 
teen. Täytyy ilman muuta myöntää, että kahdesta ihmisestä, 
jotka kaikin puolin ovat toisensa kaltaiset ja muutoinkin elävät 
samallaisissa olosuhteissa, on rohkeammalla ja kestävämmällä 
pitemmän iän mahdollisuus. Tarvitsematta kovinkaan kauan 
harjottaa lääkärintointa voi havaita kuinka useasti kuolee ihmi¬ 
siä, jotka aivan yhtä hyvästi olisivat saattaneet jäädä eloon, jos 
siten olisivat päättäneet. Samaten voisivat tuhannet sairaat tulla 
terveiksi, jos näillä olisi joko synnynäinen tai itsehankittu kyky 
pyhästi luvata parantuvansa. Ne, joidenka elämä on kerrassaan 
arvoton, joiden ruumiillinen elimistö on melkein kauttaaltaan 
taudin ahdistama, joille jokainen päivä on kärsimystä, joiden 
päässä pyörii alituiset itsemurhan ajatukset, — elävät kuitenkin 
yksinomaan tahtonsa varassa.» 


T:ri George M. Beard. 

vartijan", sukunsa perivihollisen, ja vaikka hän edelleen¬ 
kin voi joutua yhä uusiin vaaroihin kulkiessaan kohti 
Nirvaanaa, on kuitenkin ensimäinen voitto häntä kannus¬ 
tava ja rohkaistuna ponnistaa hän uusin voimin yhä voi- 
tokkaammin kohti täydellisyyttänsä. 

Mutta on pidettävä mielessä, että kaikkialla luonnossa 
vallitsee sama laki. Hajoomis- ja puhdistustila, jota selos¬ 
timme aistillis-aineellisesta ruumiista puhuessamme, esiin¬ 
tyy samanluonteisena myöskin ihmisen sisemmissä eette- 
risemmissä muodoissa. Kaikki olevainen on ilman eroi- 
tusta muuttuvaista. Mitä taas tulee ohuempien muotojen 
muuntumistapaan, tapahtuu se samojen periaatteiden 
mukaan kuin karkeampienkin, vaikkakin näiden elonikä 
on monta vertaa pitempi, käyden yhä pitemmäksi kuta 
eetterisemmät tai »henkisemmät” näiden aineelliset osaset 
ovat. Samassa määrin myös laajenee heidän suhteensa 
ympäröivään maailmankaikkeuteen, kunnes vihdoin tämän 
hengellistymiskulun lopputuloksena yksilö Nirvaanassa 
yhtyy »Suureen Kokonaisuuteen.” 

Tämän kehityskulun yllä olevasta kuvauksesta ymmär¬ 
tää hyvin, mikseivät edes itämaiset »adeptit” useammin 
esiinny jokapäiväisessä elämässä; sillä sen ohessa kuin 
heidän ruumiinsa hienontuvat ja henkiset voimansa kehit¬ 
tyvät, kasvaa heissä suoranainen vastenmielisyys, voisipa 
melkein sanoa »halveksuminen” kaikkea kohtaan, mikä 
esiintyy tavallisessa maailmassa. Samoinkuin karkulainen 
paetessaan heittää luotaan, aina raskaimmista esineistä 
alkaen, kaiken mikä estää hänen pakoaan, samaten myös¬ 
kin adeptioppilas, joka on päättänyt masentaa »kuoleman", 
irtaantuu kaikista olosuhteista ja seikoista, jotka tarjoai¬ 
sivat jalansijaa kuolemalle. Sitä edullisempaa on hänen 
kehitykselleen, kuta enemmästä hän kykenee vapautumaan. 

Kuten jo edellä olemme maininneet ei adepti tule » kuo¬ 
lemattomaksi » tämän sanan tavallisessa merkityksessä. 
Päinvastoin on hän tavallisessa merkityksessä totisesti 
kuollut päästyään sukunsa kuolevaisuusrajan tuolle puo¬ 
lelle. Hän on vapauttanut itsensä kaikista tai melkein 
kaikista aineellisista osasista, jotka, kerran hajaantumisti- 
laan pyrkimään ruvettuaan, olisivat pakottaneet hänet 
alistumaan kulunnan kuolonkamppaukselle. Hän on kehi¬ 
tys- ja vihkimyskautenansa »kuollut" vähitellen, eikä sama 
voi kahdesti tapahtua. Kuolemisen, joka toisilla kestää 
silmäräpäyksestä tuntikausiin, on hän venyttänyt kautta 
vuosien kestäväksi hiljaiseksi purkautumiseksi. Korkea 
adepti on itse asiassa kuollut ja ulkonaisesta elämästä 
itsetiedoton. Hän pysyy kylmänä sen nautinnoille ja 
iloille, välinpitämättömänä sen kärsimyksistä, mikäli ne 
aiheutuvat liiallisesta tunteellisuudesta; mutta horjumaton 
velvollisuudentunne on hänessä elävänä, velvoittaen häntä 
henkisesti ryhtymään ulkonaiseen maailmankulkuun. Nuo 
uudet eetteriset aistimet, joille on suotu katsella laajem¬ 
piin maailmoihin, ovat melkein samassa suhteessa mei¬ 
dän aisteihimme kuin meidän aistimme ovat verrattuna 
äärettömän pieneen. Uudet tunteet ja uudet havainnot 
tuovat kerrallaan uusia pyyteitä ja nautinnoita, uusia 
vastuksia ja vaaroja; ja kauas haihtuu likainen pieni 
maailma niiltä, jotka todellisuudessa »ovat yhtyneet juma¬ 
lien seuraan.” 

Tässä esityksessä tulee myöskin näkyviin kuinka mie¬ 
letöntä on vaatia, että teosofeille ylimalkaan »hankittaisiin 
tilaisuutta pääsemään korkeimpien adeptien luokse.” On 
äärettömästi vaikeata taivuttaa edes yhtä tahi kahta näistä 
ryhtymään maallisiin asioihin ja senkautta vahingoittamaan 
omaa kehitystänsä, johonka maailmassa ilmenevä kärsi- 

mys tietenkin vaikuttaisi haitallisesti. Tähän tavallinen 
lukija huudahtaa: „Se ei ole jumalallista; sehän on itsek¬ 
kyyden huippu" .... Mutta koettakoon hän käsittää 
ja ymmärtää, että korkean adeptin, joka ottaa tehtäväkseen 
maailman uudistamisen, täytyy ehdottomasti alistua vielä 
kerran syntymään uudelleen. Mutta onko niiden saavut¬ 
tama tulos, jotka ennen ovat kulkeneet samaa tietä, kyllin 
kehottava ryhtymään uuteen kokeeseen? 

Kaikkien tässä esitettyjen seikkojen vakava punnitse¬ 
minen on myöskin omiansa näyttämään teosofeille, mitä 
sisältää pyyntö päästä tilaisuuteen hankkimaan itselleen 
käytännöllisesti „korkeampia voimia.” Olkoon menneeksi, 
niin selvästi kuin se on sanoilla selitettävissä: Tuossa on 
tie ... . Voitteko kulkea sitä? 

Ei myöskään saa salata, että semmoinen mikä taval¬ 
liselle kuolevaiselle muodostaa odottamattomia vaaroja, 
kiusauksia ja vihollisuuksia, myöskin ahdistaa tietään kul¬ 
kevaa adeptioppilasta; tämä ei suinkaan tapahdu mistään 
kuvitellusta syystä, vaan yksinkertaisesti siksi, että hänessä 
itseasiassa kehittyy uusia aisteja, joiden käyttämiseen hän 
ei vielä ole harjaantunut, ja siksi, ettei hän koskaan ennen 
ole nähnyt niitä asioita, joita hän nyt näkee. Jos sokeana 
syntynyt ihminen tulisi äkkiä näkeväksi, ei hän heti kyke¬ 
nisi käsittämään näkemäänsä, vaan lapsen lailla kuvittelisi 
voivansa tavotella kuuta tai myöskin mitä huolettomim- 
malla luottamuksella tarttuisi käsin palavaan kekäleeseen. 

Mutta voitaisiin kysyä, jospa nyt kylmäverisesti luo¬ 
vuttaisiin kaikista elämän tarjoomista iloista, kieltäydyttäi¬ 
siin sen kaikista arvoista ja kuljettaisiin kohti hämärää 
päämaalia, jonka saavuttaminen tuntuu yhä vaikeammalta, 
mikä olisi kaiken tämän palkka? 

Okkultismi ei tarjoa kannattajilleen kuten muutamat 
ilmestysoppiin perustuvat uskontunnustukset ikuista tai¬ 
vasta aineellis-aistillisine riemuineen, joka on äkkiä saa¬ 
vutettavissa heittäytymällä yhden ainoan kerran kuoleman 
syliin. Useassa tapauksessa oltaisiin todellakin valmiit 
kuolemaan, jos vaan varmasti tiedettäisiin, että jälkeen¬ 
päin päästään osalliseksi paratisista. Mutta okkultismi 
seisoo tieteellisellä pohjalla ja käyttää hyväksensä ainoas¬ 
taan luonnonlakeja, sovelluttaen niitä vielä tähän saakka 
tuntemattomiin aineisiin ja olosuhteisiin. Siksipä se ei 
heitä kenellekään mahdollisuutta päästä heti ilman muuta 
nauttimaan ikuista riemua, viisautta ja elämää. Se tar- 
j®aa vaurastumista ja pitkitettyä olemassaoloa yhä uusissa 
ja laajentuvissa ajanjaksoissa ainoastaan niille, jotka lak¬ 
kaamatta ponnistelevat tullaksensa selville tuntemattoman 
yhäti uusista salaisuuksista ja jotka senkautta tulevat 
mahdollisiksi sulautumaan Nirvaanaan. Tähän pääsemistä 
vaikeuttaa sitäpaitsi vielä sekin, että uudet voimat aina vaativat 
uutta vastuunalaisuuden tunnetta, ja saavutettu kyky naut¬ 
tia suurempaa onnea on omiansa tekemään mielen vas- 
taanottavammaksi kivuille ja kärsimyksille. 

Mutta tämänohessa on pantava huomiota kahteen 
seikkaan: 1) Tietoisuus jalostuneen voiman omaamisesta 
jo sinänsä tuottaa suuria riemua ja kestää kautta koko 
kehityskauden yhä uusien voimien keskeymättä esiintyessä, 
ja 2) Kuten jo sanottu, tämä on ainoa tie, joka tarjoaa 
vähänkin tieteellisesti pätevän mahdollisuuden kuolon 
välttämiseksi, muistin säilyttämiseksi, rajattoman viisauden 
ja pitennetyn olemassaolon saavuttamiseksi ihmiskunnan 
hyväksi - kun adepti kerran varmasti ja onnellisesti on 
sivuuttanut käännekohdan. Niinhyvin fyysillinen kuin 
metafyysillinenkin järkeily vaativat tunnustusta tosiseikalle, 

että ainoastaan vähitellen ja asteettain kokonaisuuteen su¬ 
lautumalla osa voi ymmärtää kokonaisuuden, kuin myös¬ 
kin että se, joka nyt on » jotakin » vasta silloin voi 
tuntea, tietää ja nauttia »kaikesta», kun se vajoaa Kaikki- 
tietävään, »Muuttumattomaan Olevaiseen". 

